b'\n_START_ARTICLE_\nEkonomikos augimas nesukuriant darbo viet\xc5\xb3\n_START_PARAGRAPH_\nEkonomikos augimas nesukuriant darbo viet\xc5\xb3 (angl. Jobless growth arba Jobless recovery) \xe2\x80\x93 s\xc4\x85voka naudojama apib\xc5\xabdinti situacijai, kai \xc5\xabkis atsigauna po recesijos, ta\xc4\x8diau gyventoj\xc5\xb3 u\xc5\xbeimtumas nedid\xc4\x97ja. S\xc4\x85voka prad\xc4\x97ta naudoti JAV XX a. 10-ame de\xc5\xa1imtmetyje apib\xc5\xabdinant ekonomikos atsigavim\xc4\x85 prezidento D\xc5\xbe. Bu\xc5\xa1o vadovavimo pabaigoje. XXI a. prad\xc5\xbeioji \xc5\xa1i s\xc4\x85voka v\xc4\x97l buvo prisiminta._NEWLINE_Iki XX a. 10-to de\xc5\xa1imtme\xc4\x8dio ekonomikos atsigavimas nedelsiant pasireik\xc5\xa1davo santykinai greitu u\xc5\xbeimtumo did\xc4\x97jimu. Ta\xc4\x8diau pradedant 1991 m. recesija ankstesnio u\xc5\xbeimtumo lygio atsistatymas tapo l\xc4\x97tu._NEWLINE_Ekonomistai nesutaria d\xc4\x97l \xc5\xa1io rei\xc5\xa1kinio prigimties ir kaip su juo kovoti. Kai kurie ekonomistai teigia, jog taip gali atsitikti kuomet d\xc4\x97l automatizacijos ir robotizacijos padid\xc4\x97ja produktyvumas ir ekonomika gali augti ma\xc5\xbeinant u\xc5\xbeimtum\xc4\x85. Kiti mano, kad tai buvo susij\xc4\x99 su strukt\xc5\xabriniais poky\xc4\x8diai darbo rinkoje. _NEWLINE_Viena i\xc5\xa1 \xc5\xa1io rei\xc5\xa1kinio prie\xc5\xbeas\xc4\x8di\xc5\xb3 buvo \xc4\xafvardinta ir globalizacija. Pagal \xc5\xa1i\xc4\x85 teorij\xc4\x85 sunkiais laikais \xc4\xafmon\xc4\x97s stengiasi perkelti gamyb\xc4\x85 \xc4\xaf u\xc5\xbesienio \xc5\xa1alis ir taip suma\xc5\xbeinti ka\xc5\xa1tus. Ekonomikai atsigavus su tokios gamybos perk\xc4\x97limu susijusios darbo vietos negr\xc4\xaf\xc5\xbeta.'